Sigurd Fjær

Sigurd Fjær (født  11. april 1893 i Kolvereid, død 18. mars 1959) var en norsk teolog og domprost i Nidaros domkirke.

Sigurd Fjær var sønn av bonden, fiskeren og forretningsmannen Peter Fjær. Han gikk på folkehøyskole i Frol og ble student fra Volda gymnas i 1913. I 1920 ble han cand. theol. I 1921 ble han utnevnt stiftskapellan og ungdomsprest i Hamar bispedømme. I 1937 ble han residerende kapellan ved Nidaros domkirke, og fra 1946 sogneprest og domprost samme sted. Fra 1945 til 1948 var han feltprost for Distriktskommando Trøndelag. Han var også foreleser i religionshistorie ved Norges lærerhøgskole i Trondheim.

Fjær benyttet hele livet nynorsk og var formann i Studentmållaget i Oslo i 1916. Han var interessert i religionspsykologi og skrev artikler om dette emnet for Syn og Segn.

 Referanser 

 Litteratur 



 Arne Fjellbu: En biskop ser tilbake. Oslo: Gyldendal, 1960.

Eksterne lenker

 Sigurd Fjær sitt privat arkiv finnes ved NTNU Universitetsbiblioteket



Kategori:Norske lutherske prester
Kategori:Nynorskforkjempere
Kategori:Personer fra Nærøy kommune
Kategori:Alumni fra Volda videregående skole